stanford-oval/wikipedia huggingface dataset:
ארפאשו דה ז'וס (קומונה)
דמוגרפיה

החל משנת 1850 בשנת 1900 נרשם שיא במספר כלל התושבים - 3,927 והרומנים בפרט.:3,622המספר הגבוה ביות של הונגרים נרשם בשנת 1910: 248 . המספר הגבוה ביותר של גרמנים (סקסונים טרנסילבנים) נרשם בשנת 1880: 139.המספר הגבוה ביותר של צוענים נרשם בשנת1930: 111.מקרב מיעוטים אחרים בשנת 1910 צוינו 2 סלובקים, ב-1992 שני אוקראינים וב-1890 סרבים אחד.בשנת 1900 חיו בארפאשו דה סוס 12 יהודים, המופיעים במפקד לפי דת
היהודים היו רוב רובם דוברי הונגרית כשפת אם.
| מפקד> שנה | מפקד> מספר התושבים | המוצא האתני> רומנים | המוצא האתני> הונגרים ודוברי הונגרית | המוצא האתני> גרמנים | המוצא האתני> אחרים |
| --- | --- | --- | --- | --- | --- |
| 1850 | 3.225 | 2.883 | 120 | 118 | 104 |
| 1900 | 3.937 | 3.622 | 216 | 75 | 2 |
| 1941 | 3.705 | 3.541 | 89 | 16 | - |
| 1977 | 3.351 | 3.191 | 82 | 9 | 69 |
| 2002 | 2.803 | 2.681 | 40 | 2 | 80 |
| 2011 | 2.502 | 2.278 | 32 | 3 | 189 (צוענים 66) |
נתונים דמוגרפיים לפי מפקד האוכלוסין ברומניה בשנת 2002 ההרכב האתני של תושבי הקומונה:
| מוצא אתני | מספר | אחוז |
| --- | --- | --- |
| רומנים | 2681 | 95,6% |
| צוענים | 80 | 2,9% |
| הונגרים | 40 | 1,4% |
| גרמנים | 2 | 0,1% |
לפי שפת אם:
| שפה | מספר | אחוז |
| --- | --- | --- |
| רומנית | 2736 | 97,6% |
| הונגרית | 38 | 1,4% |
| רומאני | 29 | 1,0% |
לפי אמונה דתית:
| דת | מספר | אחוז |
| --- | --- | --- |
| נוצרים אורתודוקסים | 2646 | 94,4% |
| נוצרים אדוונטיסטים של היום השביעי | 77 | 2,7% |
| נוצרים רפורמים | 28 | 1,0% |
| הכנסייה הנוצרית לפי האוונגליון ("האחים פלימת'") | 27 | 1,0% |
| נוצרים יוונים-קתולים | 4 | 0,1% |
| נוצרים רומים-קתולים | 3 | 0,1% |
| נוצרים לותרנים אוגוסטנים (נוצרים לותרנים דוברי גרמנית) | 2 | 0,1% |
| נוצרים פנטקוסוטלים | 1 | < 0,1% |
| הכנסייה הלותרנית אוונגלית סינודו-פרסביטריאנית (נוצרים לותרנים דוברי הונגרית) | 1 | < 0,1% |
| אתאיסטים | 1 | < 0,1% |
| לא הצהירו על דת | 10 | 0,4% |
לפי המפקד משנת 2011 חיו בכפר הגדול (קומונה) 2406 תושבים, מתוכם:
2312 רומנים (91.05%), 62 צוענים (2.64%) ו-32 הונגרים (1.28%) . לגבי 4.92% - המוצא האתני לא ידוע
לפי האמונה הדתית, התושבים התחלקו כדלהלן: 88.69% נוצרים אורתודוקסים (הכנסייה האותרודוקסית הרומנית), 3.84% -
אדוונטיסטים של היום השביעי, 4.96% - ללא דת ידועה.
פוליטיקה ומנהל

בראשות הקומונה ארפאשו דה ז'וס עומד ראש מועצה (פרימאר) ומועצה מקומית בת 11 חברים. ראש המועצה הנוכחי הוא קונסטנטין אאורליאן וקאריו .
לפי תוצאות הבחירות המקומיות משנת 2020, הרכב המועצה המקומית הוא כדלהלן:
המפלגה הלאומית ליברלית - 5 חברים
המפלגה הסוציאל-דמוקרטית - 4 חברים
MPM - מפלגת התנועה העממית - 1חבר
מפלגת האומה הרומנית - 1 חבר
בימי האימפריה האוסטרו-הונגרית בשנים 1884–1892 מחוז הבחירות ארפאשו דה ז'וס (אלשוארפאש) יוצג בפרלמנט ההונגרי על ידי המשפטן, הבנקאי, הכלכלן והנדבן היהודי הונגרי שאנדור אולמן.
כלכלה

לקומונה ארפאשו דה ז'וס 5800 דונם שטח חקלאי מעובד עם גידולי חיטה, תפוחי אדמה, תירס, קנולה, סלק סוכר.
התושבים מגדלים 300 חזירים, 1500 כבשים, 300 ראשי בקר, 3889 עופות ו-40 כוורות. ישנם גם 13200 דונם ו-7600 דונם כרי דשא.
הכפר מספק חיטה, תפוחי אדמה, וירקות ובשר לתעשיית המזון, כולל מאפיית ולנסיה טריידינג.
בתחום הקומונה ארפאשו דה ז'וס קיימים גם יערות על שטח 144,570 דונם..
תחבורה

לארפאשו דה זוס יש תחנת רכבת וגישה למסילת ברזל, קילומטר אחד מרחק מהכפר.
בנוסף נחצה על ידי בדרך הלאומית 1, הדרך המחוזית 105 C ודרכים כפריות..
חינוך

ילדי התושבים לומדים בבית הספר היסודי המקומי, עם ותק דל מעל מאה שנה.
את החינוך התיכוני יכולים לקבל בתיכון העיוני או התיכון המקצועי בעיר הקרובה, ויקטוריה.
תרבות

מרכז התרבות - בית ד"ר גאורגה טליה בולוגה בכפר נואול רומן עם אוסף אמנות עממית.
בכפר מופיע כתב עת "פואיה ארפשיאנה" (Foaia arpășeană) בעריכת הרופא ד"ר גאורגה שרבו, יקיר הכפר.
בכפר פועלים מועדון תרבות בשם " ארפאשו מארה" ולהקות פולקלור.
ספורט

בכפר פועלת קבוצת כדורעף שזכתה בעבר ב"גביע החקלאות" של רומניה.
כמו כן יש קבוצות טניס שולחן וכדוריד.
אתרים חשובים ואטרקציות תיירות

המנזר האורתודוקסי "עליית מרים" הוקם על אדמתו של הרוזן אדם טלקי, במרחק קילומטרים אחדים מהכפר ארפאשו דה ז'וס, בחורשת "פודייול" (Podeiul) . המנזר הוזכר לראשונה בשנת 1726 ונהרס בשנת 1761.
אנדרטת הגבורים הרומנים ממלחמת העולם השנייה נמצא במתחם הכנסייה האורתודוקסית בארפאשו דה ז'וס ונבנה בשנים 1948–1950 מפסיפס וגובהו 1,20 מטר. על האנדרטה חרוטים שמותיהם של שמונה תושבים שנפלו במלחמה.
הכנסייה האורתודקסית "עליית מרים " בארפאשו דה ז'וס - הוקמה בשנת 1791 והצריח שלה נבנה בשנת 1824.בשנת 1800 הצייר ניקולאיה גרקו מססאוש צייר בה איקונות.
כנסיית "הארכימלאכים מיכאיל וגבריאל" בארפאשו דה ז'וס. בשנת 1877 הגג שהיה בסגנון גותי שונה לסגנון רומנסקי. בשנים 1932–1966 עברה הכנסייה שיפוצים בצריח ובגג. נחבת מורשת לאומית.
כנסיית "עליית מרים" בארפאשו דה סוס הוקמה בשנים 1799–1802 ושופצה בשנת 1815. נחשבת מורשת לאומית.
אתר השילוש של שליט ולאכיה, קונסטנטין ברנקוביאנו, על יד הדרך הלאומית DN1.
חוות דגי שמך (Păstrăvăria) אלבוטה - בארפאשו דה סוס
הפארק הלאומי - שמורת הטבע הרי פגראש
שמורת המרמיטות ארפשל
אזור הטבע - ביצת Lacul Tătarilor (לאקול טטארילור - בתרגום:"אגם הטטרים")
אירועים מקומיים

ימי הארפאש
ירידים דו-חודשיים
יריד בעלי חיים פעמיים בחודש
יריד אביב ב-21 במרץ; יריד קיץ ב-4 ביולי; ירידי סתיו ב־20 בספטמבר וס-9 באוקטובר
אישים

בשנת 1996 נבחר לבית הנבחרים של ארצות הברית חבר ראשון ממוצא רומני, מרטין הוק, בן למהגרת מארפאשו דה ז'וס.
האסטרופיזיקאי והממציא גדעון שרבו (יליד אוהיו 1925) הוא גם צאצא של רומנים מארפאשו דה ז'וס.
ראו גם

ארפאשו דה ז'וס
לקריאה נוספת

Comuna Arpașu de Jos, județul Sibiu. Monografie Sibiu, Ed. Etape, 1999, 24 p
2020 Dr.Gheorghe Ovidiu Șerbu Un sat în istorie, istoria unui sat - Arpașu de Jos
הערות שוליים

↑  השרידים הנאוליתיים
↑  מפקד האוכלוסין והמגורים ב-2011
↑
↑  מפקד האוכלוסין2011
↑  תוטצאות הבחירות ב-2020
1 2  אתר המועצה המקומית
↑  באתר הרומני "כנסיות"
קייטלין (מתאבקת)

| --- | --- |

קייטלין, 2012
 לידה:  7 באוקטובר 1986 (בת 38) יוסטון, טקסס, ארצות הברית
 שם במה:  סלסט בונין קייטלין ריקי ווהן
 משקל:  73 ק"ג
 גובה:  1.68 מטר
 לאום:  אמריקאי
 קריירה מקצוענית:  7 בספטמבר 2010 – 2019 (כ־8 שנים) 
 מאמנים:  WWE Performance Center פבלו מארקס
סלסט בריל בונין (באנגלית: Celeste Beryl Bonin; נולדה ב-7 באוקטובר 1986) היא יזמית, מפתחת גוף, דוגמנית ומתאבקת אמריקאית. היא מוכרת בעיקר בשל תקופתה בארגון ההיאבקות WWE, שבו הופיעה תחת שם הבמה שלה, קייטלין והייתה פעם אחת אלופת הדיוות.
בונין החלה את הקריירה שלה כדוגמנית כושר גופני, ואף זכתה בתחרות של הוועדה הפיזית הלאומית (NPC) בשנת 2007.
ביולי 2010, בונין חתמה על חוזה פיתוח ב-WWE. מאוחר יותר באותה השנה, היא השתתפה וזכתה בעונה השלישית של התוכנית NXT, שהייתה עונה נשית. כתוצאה מכך, היא הבטיחה לה קידום לרוסטר הראשי. בינואר 2013, היא זכתה באליפות הדיוות, היא החזיקה בתואר זה חמישה חודשים עד שפרשה בינואר 2014. היא חזרה מפרישתה וחזרה לזירה בפברואר 2018, כשעשתה זאת עבור ארגון היאבקות עצמאי.
קריירת היאבקות מקצועית > World Wrestling Entertainment / WWE > Florida Championship Wrestling‏ (2010)

ביולי 2010, ארגון ההיאבקות ה-WWE החתים את בונין לחוזה פיתוח ולאחר מכן היא נשלחה לארגון הפיתוח באותה התקופה, Florida Championship Wrestling‏ (FCW). את הבכורה שלה בארגון ערכה תחת שמה האמיתי, כשהשתתפה בתחרות ביקיני במופע של FCW. לאחר מכן, שם הבמה שלה שונה לריקי ווהן. היא הופיעה לראשונה על המרקע ב-29 באוגוסט בפרק של התוכנית FCW, כשתיפקדה בתור חוטבת עצים בקרב שהתנהל בין AJ לי ונעמי נייט. ב-7 בנובמבר בתוכנית, קייטלין לקחה חלק פעיל בזירה, כשחברה לשורות נעמי בניצחונן על מלכת FCW,‏ AJ ואקסנה.
קריירת היאבקות מקצועית > World Wrestling Entertainment / WWE > אלופת הדיוות (2012–2013)

באוגוסט 2012, קייטלין קיבלה את משרת עוזרת הג'נרל מנג'ר של סמאקדאון של מאייש המשרה בפועל, בוקר טי, אך לאחר מכן הוכנסה לקרב מול איב טורס הזועמת בו המנצח תזכה בתפקיד. קייטלין איבדה את משרה זו לאיב בשבוע שלאחר מכן. ב-20 באוגוסט, קייטלין ניצחה בקרב באטל רויאל לאחר שהדיחה אחרונה את איב ובכך הפכה לטוענת לכתר לאליפות הדיוות של ליילה. באירוע לילה של אלופים, שנערך ב-16 בספטמבר, קייטלין הותקפה על ידי דמות בעלת מסכה, מה שגרם לקרסולה להיפצע כחלק מהעלילה, פציעה שאילצה אותה לוותר על הזדמנות לקרב על התואר שלה והעברתו לידי איב. קייטלין הצהירה מאוחר יותר כי התוקפת הייתה בעלת שיער בלונדיני, מה שהוביל לחשד מיידי בבת' פיניקס. ב-8 באוקטובר, קייטלין נוצחה על ידי איב בקרב ההגנה הראשון של האחרונה על אליפות הדיוות, כשלאחר מכן נחלצה לעזרתה ליילה לאחר שאיב ניסתה לפצוע אותה מחדש. קייטלין התעמתה מאוחר יותר עם איב בנוגע לזהות התוקפת שלה, שנחשפה כאקסנה, זאת לאחר שקיבלה הוראה מאיב לתקוף אותה באירוע לילה של אלופים. גילוי זה הוביל לקרב זוגות ב-26 באוקטובר, בו קייטלין וליילה הפסידו לאיב ואקסנה לאחר שקייטלין בעטה באופן בלתי מכוון בליילה. קייטלין קיבלה קרב נוסף על אליפות הדיוות באירוע גיהנום בכלוב, שנערך ב-28 באוקטובר, אך היא שוב נוצחה על ידי איב בקרב משולש, אשר כלל בנוסף את ליילה.
ב-6 בנובמבר בפרק של התוכנית Raw, קייטלין וליילה ניצחו בקרב זוגות איב ואקסנה. שבוע לאחר מכן, קייטלין ניצחה את ליילה והפכה לטוענת לכתר לאליפות הדיוות של איב. באירוע סדרת ההישרדות, שנערך ב-18 בנובמבר, קייטלין נוצחה על ידי איב וכשלה בניסיונה לזכות באליפות הדיוות. באירוע TLC: שולחנות, סולמות וכיסאות, שנערך ב-16 בדצמבר, קייטלין השתתפה בקרב באטל רויאל אשר קבע את זהות הטוענת לכתר לאליפות הדיוות, אך הודחה מהקרב בשל הפרעה מצד איב. בפרק יום השנה ה-20 של התוכנית Raw ב-14 בינואר 2013, קייטלין ניצחה את איב לעיני קהל עיר הולדתה, יוסטון, טקסס, וזכתה באליפות הדיוות.
המתמודדת הראשונה של קייטלין על התואר הייתה טמינה סנוקה, אותה ניצחה באירוע תא ההדחות ב-17 בפברואר. מאוחר יותר באותו החודש, מערכת יחסים עלילתית חדשה נראתה על המרקע בינה לבין קודי רודס, אך בסופו של דבר היא החליטה שלא להיכנס למערכת יחסים זו לאחר שראתה אותו עם התאומות בלה. עלילה נוספת שנראתה הייתה בין קייטלין וליילה, כאשר קייטלין הפסידה בקרב לא על התואר לטמינה סנוקה בשל הסחת דעת מצידה של ליילה. קייטלין הגנה בהצלחה על האליפות שלה בפרקי התוכנית NXT, נגד נטליה וAJ לי.
במהלך חודש מאי, קייטלין החלה להיות מעורבת בעלילה שלפיה היא קיבלה מתנות ממעריץ סודי. ב-10 ביוני, לאחר שנחשף ש-AJ "שתלה" את ביג אי לנגסטון כמעריץ, היא גילתה שהיא עמדה מאחורי תיכנון זדוני זה, דבר שהותיר את קייטלין בדמעות. שישה ימים לאחר מכן באירוע פייבאק, שנערך ב-16 ביוני, קייטלין הפסידה ל-AJ ולמעשה הפסידה את האליפות לאחר תקופת כהונה של 153 ימים. ב-14 ביולי במסגרת האירוע כסף בבנק, קייטלין הפסידה בקרב החוזר.
קריירת היאבקות מקצועית > World Wrestling Entertainment / WWE > פיודים אחרונים ופרישה (2013–2014)

קייטלין התמודדה מול AJ לי בקרב שאינו היה על התואר ב-29 ביולי, שבו יצאה קייטלין כמנצחת. ניצחון זה הוביל לכך שקייטלין קיבלה הזדמנות נוספת לאליפות נגד AJ לי בעיר הולדתה בפרק של התוכנית סמאקדאון ב-2 באוגוסט, עם זאת, היא נוצחה לאחר שליילה בגדה בה. ב-5 באוגוסט בפרק של התוכנית Raw, קייטלין הפסידה בקרב מול אותה ליילה לאחר שדעתה הוסחה על ידי AJ לי. מאוחר יותר באותו הלילה, היא תקפה את AJ במהלך קרב בין דולף זיגלר לביג אי לנגסטון, שבטעות גרמה להפסדו של זיגלר. באירוע סאמרסלאם, שנערך ב-18 באוגוסט, קייטלין וזיגלר גברו על AJ ולנגסטון בקרב זוגות מעורב, ניצחון שבישר על סיום הפיוד ביניהן.
באירוע סדרת ההישרדות, שנערך ב-24 בנובמבר, קייטלין השתתפה בקרב ההדחות המסורתי של שבע נגד שבע משתתפות, כאשר היא הייתה חלק מההקאסט של סדרת המציאות Total Divas. קייטלין הצליחה להדיח שתי יריבות לפני שהודחה בעצמה, כשלבסוף קבוצתה הפסידה בקרב. ב-8 בינואר 2014, קייטלין החליטה לסיים את החוזה שלה בארגון. הקרב האחרון שלה שודר באותו הלילה בפרק של התוכנית Main Event ובו היא הפסידה ל-AJ לי. לאחר ההחלטה לסיים את החוזה ב-WWE, היא הצהירה כי היא תחזור לענף הכושר.
ב-17 ביולי 2014, קייטלין הצהירה שהיא רואה את עצמה כאחת שפרשה מה-WWE ואף תכננה לעזוב את עסקי ההיאבקות על מנת להתמקד בנישואים ובעסק שלה.
קריירת היאבקות מקצועית > ארגונים עצמאיים (2018–היום)

ב-22 בדצמבר 2017, ארגון ההיאבקות Coastal Championship Wrestling הכריז שבונין תחזור בה מפרישה ותחזור לזירה לקרב ב-10 בפברואר 2018. באירוע עצמו, שנקרא בשם Breaking Chains, בונין הופיעה תחת שמה האמיתי ואף ניצחה בקרב יחידים את רייצ'ל אלרינג.
ב-27 באוקטובר 2019, בונין ניצחה את בלאק ווידו וקייטי פורבס בקרב משולש על מנת להפוך לאלופת הנשים הראשונה של ארגון ההיאבקות האפריקאי Slamforce Africa.
קריירת היאבקות מקצועית > מגוון הופעות ב-WWE‏ (2018–2019)

ב-11 ביולי 2018, ארגון ה-WWE הודיע על חזרתה של קייטלין לחברה בפעם הראשונה מזה ארבע וחצי שנים כאחת המשתתפות בטורניר הנשים לזכר מאי יאנג לשנת 2018. ב-8 באוגוסט במסגרת קרב החזרה שלה, קייטלין גברה קאוויטה דווי בסיבוב הראשון, אך הודחה בסיבוב השני על ידי מיה יים כתוצאה מהכנעה. ב-22 ביולי 2019, קייטלין השתתפה בקטע מאחורי הקלעים בפרק האיחוד של התוכנית Raw.
חיים אישיים

בונין נישאה למפתח הגוף, PJ ברון ב-20 ביוני 2014. לעומת זאת, ב-27 בפברואר 2017, היא הודיעה שהיא נפרדת מבעלה. הגירושין הגיעו לסיומם ב-26 בספטמבר 2017. בונין היא ממוצא מקסיקני הודה לאימה שהגיעה ממקסיקו.
אליפויות והישגים

הישגים בארגון ההיאבקות Defiant Pro Wrestling – DPW
אליפות הנשים של DPW (פעם אחת)
הישגים במגזין ההיאבקות Pro Wrestling Illustrated – PWI
PWI דירג אותה במקום ה-5 מתוך 50 המתאבקות הטובות ביותר לשנת 2013
הישגים בארגון ההיאבקות Slamforce Africa – SFA
אליפות הנשים של SFA (פעם אחת)
הישגים בארגון ההיאבקות World Wrestling Entertainment – WWE
אליפות הדיוות (פעם אחת)
NXT (עונה שלישית)
הישגים במגזין ההיאבקות Wrestling Observer Newsletter – WON
הקרב הגרוע של השנה (2010)  - נגד מקסין ב-19 באוקטובר בתוכנית NXT‏
הקרב הגרוע של השנה (2013)  - עם AJ לי, אלישה פוקס, אקסנה, רוזה מנדס, סאמר רה וטמינה סנוקה נגד ברי בלה, קמרון, איווה מארי, ג'וג'ו, נעמי, נטליה וניקי בלה באירוע סדרת ההישרדות
הערות שוליים

↑  דולף זיגלר וקייטלין ניצחו את ביג אי לנגסטון ואלופת הדיוות AJ לי
↑  תוצאות האירוע סדרת ההישרדות 2013
↑  קייטלין נפרדת מה-WWE בערוץ היוטיוב הרשמי של ה-WWE
↑  קייטלין הופכת לאלופת הנשים הראשונה של ארגון ההיאבקות האפריקאי
↑  דיוות ה-WWE לשעבר התחתנה
↑  דיוות ה-WWE לשעבר, קייטלין, נפרדת מבעלה
קייטלין בפרק של התוכנית NXT, נובמבר 2010
קייטלין כאלופת הדיוות, פברואר 2013
מגפת הקורונה במקסיקו

| --- | --- |
 תקופת המגפה:  פברואר 2020 – הווה (כ־5 שנים)
 במדינות או באזורים:  מקסיקו מקסיקו
 פתוגן:  נגיף ה-SARS-CoV-2
 מקור המגפה:  איטליה איטליה
 מקרי מוות:  334,072 ‏
 מקרי הדבקה:  7,611,748‏   • 419,120 מהם חולים פעילים
 הבריאו:  6,858,556 ‏ רענון נתונים
  
 
חיטוי כלי רכב במקסיקו סיטי
מגפת הקורונה, בה חלו המונים במחלת נגיף הקורונה במקסיקו, התפשטה אל המדינה בסוף פברואר 2020 והביאה למעל 330,000 מקרי מוות.
התפשטות המגפה > ינואר

ב-12 בינואר 2020 אישר ארגון הבריאות העולמי (WHO) כי נגיף הקורונה החדש הוא הגורם למחלת נשימה בקרב אנשים בעיר ווהאן, מחוז חוביי, סין, אשר דווח בפני ארגון הבריאות העולמי ב-31 בדצמבר 2019. כבר ב-9 בינואר פרסמה ממשלת מקסיקו אזהרת מסע לסין עקב התפרצות נגיף הקורונה בווהאן והתפשטותה ברחבי המדינה.
ב-22 בינואר פרסמה מזכירות הבריאות של מקסיקו (אנ') הודעה בה נאמר כי ההתפרצות נגיף הקורונה אינה מהווה סכנה ממשית למקסיקו.
ב-30 בינואר, לפני הכרזת ארגון הבריאות העולמי על התפרצות נגיף הקורונה כפנדמיה, ממשלת מקסיקו תכננה תוכנית הכנה ותגובה שנערכה על ידי הוועדה הלאומית לבטיחות בבריאות, קבוצת עבודה בהובלת מזכירות הבריאות שהורכבה על ידי גורמי בריאות שונים. שמטרתה לפעול עם בואה הקרוב של המגפה. קבוצה זו ביצעה סדרה של אמצעי התראה, שיקום ועדכון של תקנות אפידמיולוגיות על בסיס תקנות הבריאות הבינלאומיות, שהייתה המדינה הראשונה באמריקה הלטינית שהשתמשה במודלים מתמטיים של מחלות זיהומיות.
התפשטות המגפה > פברואר

בין 15 בפברואר עד 18 בפברואר ספינת התענוגות "גרנד פרינסס" עגנה בפוארטו ואיארטה (15 בפברואר), מנסניו (16 בפברואר), מסטלאן (17 בפברואר) וקאבו סן לוקאס (18 בפברואר), ובילתה 9 עד 12 שעות בכל נמל. המוות הראשון של נגיף הקורונה בקליפורניה היה אדם שהיה באונייה זו בשייט קודם לכן. ספינה זו הושמה בהסגר מאוחר יותר בסן פרנסיסקו ועגנה באוקלנד ב-11 במרץ עם 21 איש על סיפונה שאובחנו חיובי לנגיף הקורונה.
ספינת התענוגות "מרביליה MSC" (אנ') שלא הורשתה לעגון באיי קיימן או בג'מייקה, עגנה באי קוסומל במדינת המחוז קינטנה רו, ב־27 בפברואר. שלושה נוסעים אובחנו כחולים בנגיף שפעת A, אך לא נמצאו מקרים של נגיף קורונה.
ב-28 בפברואר הודיעה מקסיקו על שלושה מקרים ראשונים של הדבקה בנגיף הקורונה בשטחה. גבר בן 35 וגבר בן 59 ממקסיקו סיטי וגבר בן 41 ממדינת סינלואה בצפון מקסיקו נבדקו ואובחנו חיוביים לנגיף הקורונה והוחזקו בבידוד בבית חולים ובבית מלון בהתאמה. הם נסעו לברגמו ושהו באיטליה במשך שבוע באמצע פברואר.
התפשטות המגפה > מאי ואילך

בתחילת מאי, בניגוד למרבית העולם, צעדי הסגר במקסיקו היו בגדר המלצה. התושבים נקראו ללכת לבתי החולים או להישאר בבתיהם, בהתאם לתסמינים. לא היו מגבלות תנועה על מקסיקו סיטי. בבתי החולים בבירה, שהיו נתונים תחת עומס רב, סיפרו על חולים השרועים על הרצפה. המבוגרים נשענו על כיסאות מתכת משום שאין מספיק מיטות. חלק מהחולים נאלצו לחפש מקום בבתי חולים אחרים, שהיו פחות ערוכים להתמודדות עם המחלה. כמה רופאים סיפרו שרבים מהם מתים בזמן הזה.עד חודש נובמבר, נוספו למספר המאומתים לקורונה אלפי חולים חדשים ביום (בין 4,000 ל-7,000 ביום). עם זאת, ההערכה היא שלנוכח מספר הבדיקות הנמוך במדינה מקרים רבים אינם נספרים. ראיה נוספת לכך היא כמות המתים ביום, שמגיעה לכדי מאות. באמצע דצמבר נספרו כ-150 אלף מתים במגפה.
נכון לינואר 2024 חלו בקורונה במקסיקו 7,702,809 ומתו 334,958.
השפעה > השפעה כלכלית

הבורסה במקסיקו צנחה לשיא שלילי ב-10 במרץ בגלל חששות מפני נגיף הקורונה ובשל ירידת מחירי הנפט. בנק מקסיקו (בנקסיקו) התחיל להעלות את שווי הפסו שנפל ב-14% ל-22.929 לדולר אמריקני. השווקים העולמיים ראו ירידות דומות לאלה של שנת 1987. שירות המשקיעים של מודי'ס ניבא כי המשק יתכווץ ב-5.2% בשליש הראשון של השנה ו-3.7% בסוף השנה. בנקסיקו הודיע ב-1 באפריל כי משקיעים זרים הוציאו ממקסיקו 150 מיליארד דולר (6.3 מיליארד דולר) מאז 27 בפברואר, כאשר אובחן המקרה הראשון ב-COVID-19 במקסיקו. המצב הבעייתי מוגבר על ידי מחיר הנפט הנמוך, רק 10.37 דולר לחבית, ירידה של 20.29% מתחילת מלחמת מחירי הנפט בין סעודיה לרוסיה. קרלוס סרנו מ-BBVA מקסיקו (אנ') צופה כיווץ כלכלי של 4.5% בשנת 2020, בעוד אנליסטים בקפיטל אקונומיס (אנ') בלונדון טוענים כי הממשלה צריכה לעשות יותר כדי לתמוך בכלכלה. הם צופים התכווצות של 6% השנה. HR Ratings, סוכנות דירוג האשראי הראשונה של אמריקה הלטינית, אמרה כי ביצועי המשק ב-2020 יהיו תלויים בתגובת הממשלה למשבר נגיף הקורונה.
האינפלציה הואטה ל-2.08% במחצית הראשונה של אפריל, הנתון הנמוך ביותר מזה ארבע שנים.
השפעה > תעשיות

המועצה הלאומית לעסקים תיירותיים (CNET) שיגרה במרץ שני מכתבים לאלפונסו רומו (אנ'), ראש הסגל של הנשיא, שהדגישו את חשיבות התיירות לכלכלה וביקשו תמיכה ממשלתית במגזר. התיירות מספקת 4 מיליון משרות במקסיקו, ו-93% מהחברות מעסיקות עשרה עובדים או פחות. מגפת הקורונה אילצה את סגירתם של 4,000 מלונות (52,400 חדרים) ו-2,000 מסעדות, בעוד שתעשיית התעופה הפסידה 30 מיליארד פסו (1.3 מיליארד דולר). התיירות מהווה 10% מהתוצר המקומי הגולמי (התוצר) בעולם.
איגוד סוחרי הרכב, ADMA, צפה ירידה במכירות במקסיקו בין 16% ל-25% ב-2020. J.D. Power (אנ') העריכו ירידה של 20%, 264,000 כלי רכב, במקסיקו וירידה של 15% ברחבי העולם. קונפדרצית המעסיקים של הרפובליקה המקסיקנית (COPARMEX) (אנ') מתחה ביקורת על הממשלה ב-29 במרץ על כך שלא השעתה את תשלום המיסים, ואמרה שלא אכפת לממשלה מאבטלה. פרננדו טרביניו נונייס, נשיא הארגון, הסביר כי עסקים אינם יכולים להרשות לעצמם לשלם משכורות במשך יותר משלושה חודשים ללא קבלת הכנסה. יבואני הבנזין והסולר לא הבחינו בירידה בביקוש מאז הופעת מגפת הקורונה, והם חוששים כי אמצעי זהירות בריאותיים עלולים לגרום לעיכובים בהעברת דלק בנמלי הכניסה למדינה. חברת וטקו קומפניז (אנ') מסרו כי המטען בתעלת הספנות של יוסטון (אנ') שנועד לסן לואיס פוטוסי עלה ב-25% בחודש מרץ בהשוואה לינואר. מקסיקו מייבאת 65% מהבנזין שלה.
ב-24 במרץ הבטיחו גרופו מודלו (אנ'), יצרני בירה קורונה, לתרום 300,000 בקבוקי ג'ל אנטיבקטריאלי למכון לביטוח לאומי מקסיקני (IMSS). קונסינטרה (הלשכה הלאומית לתעשיית העיבוד) הודיעה ב-2 באפריל כי הם משעים את כל ייצור הבירה במדינה, מכיוון שמבשלות בירה אינן ענף חיוני והייתה מספיק אספקה במדינה במשך חודש. מפיקי טקילה מתכננים להישאר פתוחים.
נכון ל-22 באפריל, גרופו סלינאס (אנ') עם 70,000 עובדיה ממשיכה לפעול כאילו המגפה לא הייתה קיימת. גם לאחר ששאר המדינה נכנסה לשלב 3 בסוף אפריל, חנויותיה נותרות פתוחות, התרחקות חברתית לא נאכפה ועובדים לא השתמשו במסכות פנים. ארצות הברית לחצה על מקסיקו בסוף אפריל לפתוח מחדש מפעלים שהם המפתח לרשת האספקה האמריקאית, כולל אלה עם חוזים צבאיים, בעוד שעובדים ביצעו שביתות והביעו חשש מנגיף הקורונה. תאגיד ליר (אנ') הכיר בכך שהתרחשו מקרי מוות הקשורים לנגיף בקרב 24,000 עובדיו בסיודאד חוארס, אך לא מסרו כמה.
השפעה > פאניקת הקניות

פאניקת הקניות באמצע חודש מרץ גורמת למחסור במקסיקו של הידרוקסיכלורוקווין ואריתרומיצין, שלדברי נשיא ארצות הברית, דונלד טראמפ, ללא גיבוי מהקהילות המדעיות או הרפואיות, מועיל במניעת נגיף הקורונה. הנציבות הפדרלית להגנה מסיכונים בריאותיים (Cofepris) קבעה פיקוח על מכירת שני המוצרים. הידרוקסיכלורוקווין משמשת לטיפול במלריה, זאבת ודלקת מפרקים שיגרונית. טבליות פלאקוויל מיוצרות במקסיקו על ידי חברת סאנופי הצרפתית. חומר הגלם מגיע מהונגריה. בקרוב ניתן יהיה לצפות למחסור ברפואה למחלות אלה.
באמצע מרץ חוו קמעונאים בעיר הגבול טיחואנה מחסור במים ונייר טואלט כאשר אמריקאים מדרום קליפורניה החלו לחצות את הגבול כחלק מפאניקה לקנות פריטים אלה. מגבלות רכישה הוצבו על מספר קטגוריות פריטים בעקבות הגל הראשון של קניית פאניקה על ידי זרים.
השפעה > פשיעה

לאור התפשטות נגיף הקורונה, הרשויות הפדרליות דאגו מתופעות של שוד בסופרמרקטים. כנופיה של 70 איש שדדה חנות מכולת בטקאמק (אנ') שבמדינת מקסיקו, ב-23 במרץ, וכנופיה של 30 איש בזזה בסופרמרקט באואחאקה ב-24 במרץ. הקריאות לביזה בסופרמרקט, התראה על מחסור במזון, הסתובבו במדיה החברתית. ארבע קבוצות מדיה חברתית כאלו בטיחואנה נפרדו בבאחה קליפורניה ב-29 במרץ. מספר מקרי הרצח לא פחת בגלל מגפת הנגיף הקורונה, וקרטלי סמים המשיכו להילחם זה בזה בגררו ובמיצ'ואקן.
מגבלות הנסיעות הקשו על פעילותם של קרטלי סמים מקסיקניים, מכיוון שלא ניתן לייבא כימיקלים מסין, שהם חומרי הגלם לסינתזת סמים לא חוקיים. כתוצאה מכך, מחיר מתאמפטמין בלתי חוקי עלה מ־2,500 פזו (95 אירו / 102 דולר) ל-15,000 פסו לכל פאונד. קרטלים נאבקים גם בהברחת סמים מעבר לגבול לארצות הברית, בה מתגוררים לקוחות רבים, מכיוון שמעברי הגבול הושבתו. הקטנת הנסיעות האוויריות הבינלאומיות הקלה על הרשויות במעקב אחר מטוסים המשמשים להובלת סמים לא חוקיים.
ביטולים, השעיות וסגירת מקומות > אתרים ארכאולוגים

טאוטיווקאן, סוצ'יקלקו (אנ') ואל טפוסטקו נסגרו בין ה-21 לב-22 במרץ. צ'יצ'ן איצה נסגר ללא הגבלת זמן החל מ-21 במרץ.
ביטולים, השעיות וסגירת מקומות > מוסדות חינוך

בתי ספר יסודיים ועל-תיכוניים- ה-SEP הודיע ב-14 במרץ כי כל אירועי הספורט והאזרחות בבתי הספר יבוטלו כי חופשת הפסחא תיערך בין 20 במרץ עד 20 באפריל.
מוסדות חינוך להשכלה גבוהה- האוניברסיטה האוטונומית הלאומית של מקסיקו ומכון מונטריי לטכנולוגיה והשכלה גבוהה עברו לשיעורים וירטואליים ב-13 במרץ. האוניברסיטה האוטונומית של מדינת מורלוס (UAEM) השעתה שיעורים ב-16 במרץ. האוניברסיטה האוטונומית של נואו ליאון (UANL) השעתה את הכיתות מ-17 במרץ עד 20 באפריל. האוניברסיטה האוטונומית של גררו (UAGRO) והמכון הטכני של גררו בצ'ילפנסינגו נסגרו ב-18 במרץ.
ביטולים, השעיות וסגירת מקומות > מקומות בילוי ובידור

הגרופו CIE (אנ') ביטלו את כל האירועים עד 19 באפריל.
ירידים - הרשויות הודיעו ב-14 במרץ כי הן שוקלות לבטל את פסטיבל הקולנוע הבינלאומי של גוודלחרה. במרידה נדחה יריד טיאנגיס טוריסטיקו (Tianguis Turístico) לספטמבר.
תחום המוזיקה - המחזמר שיקגו הושעה עד 17 באפריל.
קונצרטים שבוטלו - The Magic Numbers, לוס טיגרס דל נורטה, רד אורנג' קאונטי, מרקורי רב, מריה לאון, סשה סלואן וריקי מרטין.
כנסים - מישל אובמה, אשתו של נשיא ארצות הברית לשעבר ברק אובמה, ביטלה את הכנס שלה במקסיקו.
שונות - ברים, מועדוני לילה, אולמות קולנוע ומוזיאונים נסגרו במקסיקו סיטי ב-22 במרץ.
ביטולים, השעיות וסגירת מקומות > ממשל

הנשיא לופס אוברדור השעה פעילויות לא חיוניות בין 26 במרץ ל-19 באפריל. תחומי הבריאות והאנרגיה, תעשיית הנפט ושירותים ציבוריים כמו אספקת מים, ניהול פסולת ובטיחות הציבור ימשיכו לתפקד.
ביטולים, השעיות וסגירת מקומות > תעשייה

חברת פורד מוטור, הונדה ואאודי סגרו את מפעלי הייצור שלהם במקסיקו ב-18 במרץ. מאות עובדי מלונות בקנקון פוטרו. סטארבקס, VIPS, דומינו'ס פיצה, ברגר קינג, איטליאני, צ'יליס (אנ') קליפורניה פיצה קיטצ'ן (אנ'), פי.אף. צ'אנג'ס צ'יינה ביסטרו (אנ') וצ'יזקייק פקטורי הציעו לעובדיהן חופשה ללא תשלום. PROFECO סגרו שני עסקים בטיחואנה שבבאחה קליפורניה, בגין שערי מחירים ב-25 במרץ. סינפוליס (אנ') וסינמקס (אנ') הודיעו כי יסגרו זמנית את כל בתי הקולונוע שלהם החל מה - 25 במרץ.